Diari Oficial de la Generalitat Valenciana


Sumari del DOGV 7226, del 04-03-2014 (2014/1739)

Subhasta de bé immoble en Gandia.
---------------------------------

### Dades del document

Número de DOGV
:   7226

Data del DOGV
:   04-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1739


Organisme emissor
:   Notaria de Jose Miguel Marzal

Tipus de document
:   Subhasta

Subhasta de bé immoble en Gandia. [2014/1739]  
José Miguel Marzal Gas, notari del Col·legi de València, amb residència a Gandia, faig saber:   
Que en la meua notaria, situada a Gandia (València), carrer de Rausell, número 2, pis segon, es tramita venda extrajudicial, de conformitat amb l'article 129 de la Llei Hipotecària, de la següent finca hipotecada:  
Número tres. Vivenda en primera planta alta, darrere dreta entrant a l'edifici, per l'únic vestíbul d'entrada, de l'edifici situat en la platja Nord de Gandia, partida del Petxinar, amb vista als carrers de Canàries i de l'Atlàntic. Té el seu accés per l'únic vestíbul d'entrada, escala i ascensor a què es mira des del carrer de l'Atlàntic, porta tres. Ocupa una superfície de cinquanta-huit metres quadrats. Consta de vestíbul, menjador sala d'estar, cuina, lavabo, dos dormitoris i solana. Confronta, entrant per la seua porta d'accés: dreta, apartament número quatre d'orde; esquerra, apartament número dos d'orde; darrere, a on té la seua vista, que dóna als terrenys circumdants part de l'immoble de què forma part; i davant, replanell de l'escala i apartament número quatre d'orde.  
  
Com a annex exclusiu i part integrant d'esta li correspon o pertany a esta vivenda el quadro assenyalat amb el número tres, en la planta baixa lliure, destinat a aparcament de cotxe, que és un dels vint ubicats en l'edifici.  
Té dret a l'ús comú, amb les altres vivendes, a la terrassa superior xafable que corona l'edifici.  
Quota de participació: 4,03 per cent.  
Inscripció: inscrita en el Registre de la Propietat de Gandia número 4, en el tom 1993, llibre 1221, foli 167, finca 30303, inscripció 9a.  
Integració: forma part en règim de propietat horitzontal de l'edifici situat en la platja de Gandia, partida del Petxinar, amb vistes als carrers de Canàries i de l'Atlàntic.  
Pertoca la subhasta de la finca i s'indiquen les seues condicions, tenint en compte que es tracta de vivenda habitual de la deutora hipotecant i, en conseqüència, resulta aplicable l'article 12 del Reial Decret Llei 6/2012, de 9 març, de Mesures Urgents de Protecció de Deutors Hipotecaris Sense Recursos:   
Tindrà lloc en la meua notaria. L'única subhasta serà el dia 25 d'abril de l'any 2014, a les 10.00 hores; el tipus de subhasta és de cent setanta-dos mil dos-cents quaranta-un euros (172.241,00 €).  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres, de 09.00 a 14.00 hores, i de dilluns a dijous, de 16.00 a 19.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'executa continuaran subsistents. Els licitadors hauran de consignar, prèviament a la subhasta, en la notaria, una quantitat equivalent a un 30 per cent del tipus assenyalat, per mitjà de xec bancari a nom del notari o justificant d'ingrés en el compte d'esta notaria obert en Banco Español de Crédito, SA, oficina principal a Gandia, situada al passeig de les Germanies, número 7, d'esta població.  
Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'ell o d'un creditor posterior podran fer-se amb la condició de cedir-les a un tercer.  
  
Gandia, 26 de febrer de 2014.- El notari: José Miguel Marzal Gas.